**

**TIRGUS IZPĒTE**

**“Viedā sola – velosipēdu apkopes punkta, piegāde un uzstādīšana Baltinavā, Balvu novadā”**

**(ID Nr. BNP TI 2022/33/ELFLA)**

**1. Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Kontaktpersona saistībā ar iepirkuma priekšmetu | Balvu novada administrācijas Attīstības plānošanas nodaļas projektu vadītājs Gatis Siliņš |
| Kontaktpersona saistībā ar piedāvājuma sagatavošanu / iesniegšanu | Balvu novada administrācijas Iepirkumu nodaļas iepirkumu speciāliste Guna Strumpe, mob.22415970 e-pasts: guna.strumpe@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:** viedā sola – velosipēdu apkopes punkta, piegāde un uzstādīšana Balvu novada Baltinavas pagasta Baltinavas ciemā, ELFLA projekta, Latvijas Lauku attīstības programmas 2014.–2020.gadam, pasākuma 19.2. “Darbību īstenošana saskaņā ar sabiedrības virzītas vietējās attīstības stratēģiju” ietvaros, atbilstoši Tehniskajai specifikācijai (skat. 1.pielikumu).

**3. Piedāvājuma izvēles kritērijs:** zemākā cena.

**4. Līguma izpildes vieta:** Kārsavas iela 5, Baltinava, Baltinavas pag., Balvu nov., LV-4594.

**5. Līguma izpildes termiņš:** līdz 30.09.2022. Pretendents nav tiesīgs piedāvājumā norādīt garāku izpildes termiņu.

**6. Līguma slēgšanas nosacījumi:** tirgus izpēte tiek veikta, lai pasūtītājs piedalītos projektu iesniegumu konkursā. Ja projekta iesniegums netiks apstiprināts, iepirkuma līgums netiks slēgts, un tirgus izpēte tiks pārtraukta.

**7. Līgumcena:** cenā jābūt iekļautiem visiem ar līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**8. Apmaksas nosacījumi:** 20 (divdesmit) dienu laikā pēc nodošanas-pieņemšanas akta parakstīšanas un rēķina iesniegšanas.

**9. Prasības pretendentam:**

9.1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

9.2. Pretendentam iepriekšējo 3 (trīs) gadu laikā ir gūta atbilstoša pieredze, t.i., sekmīgi izpildīts vismaz 1 (viens) līgumus saistībā ar viedā sola – velosipēdu apkopes punkta piegādi un uzstādīšanu.

9.3. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) sadaļā “Sankcijas”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**10. Preces garantijas termiņš:** vismaz 24 (divdesmit četri) mēneši pēc nodošanas- pieņemšanas akta parakstīšanas.

**11. Iesniedzamie dokumenti:**

11.1. Finanšu / tehniskais piedāvājums (skat. 2.pielikumu).

11.2. Viedā sola ražotāja tehniskā specifikācija valsts valodā vai ar pievienotu tulkojumu valsts valodā.

11.3. Iesniegt 1 (vienu) pasūtītāja pozitīvu pieredzi apliecinošu dokumentu (piem., atsauksmi, nodošanas-pieņemšanas aktu vai citu alternatīva dokumenta kopiju) par sekmīgi izpildītām līgumsaistībām viedā sola – velosipēdu apkopes punkta, piegādi un uzstādīšanu. Iesniegtajā dokumentā jābūt iekļautai vismaz šādai informācijai:

- pasūtītājs;

- līguma priekšmets, līguma izpildes periods un vieta;

- veiktās piegādes īss raksturojums un kvalitāte.

11.4. Ārvalstīs reģistrētām personām:

11.4.1. ja pretendents ir reģistrēts līdzvērtīgā uzņēmumu reģistrā un/vai komercdarbības reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

11.4.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/padomes sastāvu;

- pretendenta apliecinājums, ka izziņā norādītā informācija joprojām ir aktuāla;

- par ārvalstu speciālistiem iesniedz apliecinājumu, ka piesaistītais ārvalstu speciālists ir tiesīgi sniegt konkrētos pakalpojumus, kā arī, gadījumā, ja ar pretendentu tiks noslēgts līgums, tas ne vēlāk kā piecu darbdienu laikā no līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par profesionālās kvalifikācijas atzīšanu.

**12. Piedāvājuma iesniegšanas datums, laiks, vieta, veids:**

12.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **02.05.2022., plkst.13.00**.

12.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

12.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 10.1.punktā norādītajam piedāvājumu iesniegšanas termiņam.

12.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv, vēstules tēmā norādot*: “Piedāvājums tirgus izpētei ar ID Nr. BNP TI 2022/33/ELFLA”*.

12.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *„Viedā sola – velosipēdu apkopes punkta piegāde un uzstādīšana Baltinavā, Balvu novadā”, ID Nr. BNP TI 2022/33/ELFLA. Neatvērt līdz 02.05.2022., plkst.13.00”*.

**13. Papildus informācija:**

13.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

13.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

13.2.1. pagarina piedāvājumu iesniegšanas termiņu;

13.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

13.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

13.3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.

13.4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

13.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

13.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos / dokumentos un rīkot jaunu tirgus izpēti.

13.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu / augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

13.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

13.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

13.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

13.11. Par jebkuru informāciju, kas ir konfidenciāla, pretendentam jābūt īpašai norādei.

13.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**14. Rezultātu paziņošana:**

14.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

14.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Iepirkumi” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

14.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**15. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu / tehniskais piedāvājums (veidlapa).

1.pielikums

Tirgus izpētei

“Viedā sola – velosipēdu apkopes punkta, piegāde

un uzstādīšana Baltinavā, Balvu novadā”

ID Nr. BNP TI 2022/33/ELFLA

**TEHNISKĀ SPECIFIKĀCIJA**

**Tirgus izpētes priekšmets:** viedā sola – velosipēdu apkopes punkta, piegāde un uzstādīšana Balvu novada Baltinavas pagasta Baltinavas ciemā, ELFLA projekta, Latvijas Lauku attīstības programmas 2014 – 2020.gadam, pasākuma 19.2. “Darbību īstenošana saskaņā ar sabiedrības virzītas vietējās attīstības stratēģiju” ietvaros.

|  |  |
| --- | --- |
| Modelis | Pretendentam jāuzrāda ražotāja mājas lapas adrese, ražotāja izsniegto datu lapa, vai cits informācijas avots, kurā ir iespējams pārliecināties par piedāvātās iekārtas atbilstību tehniskās specifikācijas prasībām. |
| Izmērs | * P: 232 cm;
* D: 45 cm;
* A: 57 cm.

Pieļaujamās atkāpes - ±5% katrā dimensijā. |
| Svars | 105 kg. ±5%. |
| Materiāls | Cinks un alumīnijs vai ekvivalents. |
| Fotoelementu moduļi (sēdeklī) | * jauda – ne mazāk kā 99W;
* vandāldrošības klase – ne mazāk kā IK08 (EN62262).
 |
| Akumulators | *Advance BMS* vai ekvivalents, kas nodrošina zemo temperatūru noturību. |
| *Qi* bezvadu lādētājs | Vismaz 2 x bezvadu lādētāji ar viedtālruņu, viedpulksteņu, austiņu un citu *Qi* iekārtu atbalstu;iebūvēta viedā enerģijas taupīšanas sistēma. |
| Apkārtēja LED gaisma | Vismaz automātiski ieslēdzama un regulējama. |
| Sēdekļu dzesēšanas sistēma | Iebūvēta gaisa dzesēšanas sistēma ar temperatūras sensoru vai ekvivalenta sistēma. |
| Sensori | Iebūvēts apkārtējas vides modulis (gaisa spiediens, temperatūra, mitrums), enerģijas sensors, lietotāju skaitītājs vai ekvivalents. |
| GPS modulis | Iebūvēta automātiskā signalizācija, kas nostrādā, ja tiek mainīta sola atrašanas vieta vai ekvivalents. |
| Baterijas indikators | Jābūt iebūvētam baterijas indikatoram, kas ir integrēts sola korpusā. |
| Gaisa kompresors | Ar vismaz *Presta* un *Schrader* vārstu atbalstu ar automātisko *start/stop* sistēma. |
| Velo instrumentu komplekts | Satur vismaz uzgriežņu atslēgas Nr.7-16,sešstūra atslēgas Nr.4, 5, 6 un skrūvgriežu komplektu. |
| DC uzlādes ligzdas | Skaits: vismaz 3 strāvas ligzdas elektroskūteru un elektrovelosipēdu lādēšanai (atbalsta *Xiaomi*, *Bird*, *Lime*, *Segway*, *Razor* u.c.). |
| AC strāvas ligzda | 220V±5% AC strāvas ligzda ar drošības mehānismu. |
| Velosipēdu turētājs | Iebūvēts metāla divriteņa vai skūtera turētājs. |
| Atzveltne un roku balstiem | Ar iebūvētiem fotoelementu moduļiem atzveltnē, kuru jauda vismaz 66W (atzveltnē). |
| USB lādētājs | Skaits: vismaz 4 x USB lādētāji ar *Apple*, *Qualcomm Quick Charge*, *Samsung Adaptive Fast Charge* ātras uzlādes atbalstu. |
| Interneta piekļuves punkts | Iebūvēts piekļuves punkts, kas nodrošina interneta pieslēgumu vismaz ar SIM katri vai *Ethernet* vadu. |
| Pieslēgumi | Iebūvēts *hybrid* modulis, lai nodrošinātu soliņa nepārtrauktu darbību bez saules vai ziemas laikā. |
| Piegāde un uzstādīšana | Piegādātājs nodrošina preces piegādi un uzstādīšanu atbilstoši ražotāja norādījumiem pasūtītāja norādītā vietā. |
| Funkcija | Velo apkope – gaisa kompresors un velo instrumentu komplekts. |

\* Pretendents nevar iesniegt piedāvājuma variantus.

2.pielikums

Tirgus izpētei

“Viedā sola – velosipēdu apkopes punkta, piegāde

un uzstādīšana Baltinavā, Balvu novadā”

ID Nr. BNP TI 2022/33/ELFLA

*[uz uzņēmuma veidlapas]*

**FINANŠU / TEHNISKAIS PIEDĀVĀJUMS**

**“Viedā sola – velosipēdu apkopes punkta piegāde un uzstādīšana Baltinavā, Balvu novadā”**

**(ID Nr. BNP TI 2022/33/ELFLA)**

**Skat. failu “2\_pielikums\_Finanšu\_tehniskais piedāvājums**